Ανάλυση ευαισθησίας κυκλοφοριακών συνθηκών του οδικού δικτύου της Θεσσαλονίκης για διαφορετικά σενάρια έντασης βροχόπτωσης, σε περιβάλλον VISUM
Creators: name: Παπακωνσταντή, Ευανθία Ξενοφώντος
Publisher: name: Aristotle University of Thessaloniki
Year: 2019
Subjects: Επίδραση έντασης βροχόπτωσης
Καταμερισμός μετακινήσεων
Σχέσεις ταχύτητας-φόρτου
Precipitation intensity effect
Traffic assignment
Speed-flow relationships

description: Η παρούσα διπλωματική εργασία με τίτλο «Ανάλυση ευαισθησίας κυκλοφοριακών συνθηκών του οδικού δικτύου της Θεσσαλονίκης, για διαφορετικά σενάρια έντασης βροχόπτωσης, σε περιβάλλον VISUM», ερευνά τις μεταβολές των κυκλοφοριακών συνθηκών στο οδικό δίκτυο του Πολεοδομικού Συγκροτήματος Θεσσαλονίκης, εφαρμόζοντας σενάρια καταμερισμού ροών μετακινήσεων, τα οποία προκύπτουν συναρτήσει διαφορετικών τιμών έντασης της βροχόπτωσης.Στην εργασία γίνεται χρήση συναρτήσεων ταχύτητας-φόρτου και φόρτου-πυκνότητας οι οποίες έχουν προκύψει από την έρευνα των William H. K. Lam, M.Asce, Mei Lam Tam, Xinqing Cao, and Xiangmin L, με τίτλο “Modeling the Effects of Rainfall Intensity on Traffic Speed, Flow, and Density Relationships for Urban Roads”. Οι συναρτήσεις αυτές χρησιμοποιούνται έπειτα από προσαρμογή τους στα χαρακτηριστικά του οδικού δικτύου της Θεσσαλονίκης. Κατασκευάζονται τρία σενάρια έντασης βροχόπτωσης, τα οποία προκύπτουν από μεταβολές της βέλτιστης ταχύτητας και της ταχύτητας ελεύθερης ροής, ανάλογα με τον τύπο του οδικού άξονα, καθώς και της κυκλοφοριακής ικανότητας, για όλους τους οδικούς άξονες στην περιοχή μελέτης. Στη συνέχεια τα δεδομένα εισάγονται στο λογισμικό VISUM, με τη βοήθεια του οποίου εφαρμόζεται καταμερισμός των ροών μετακινήσεων για κάθε σενάριο. Τα αποτελέσματα που προκύπτουν προέρχονται από την σύγκριση τριών σεναρίων με το σενάριο βάσης, το οποίο αντιπροσωπεύει τις κυκλοφοριακές συνθήκες χωρίς βροχόπτωση. Γίνεται χρήση μεγεθών όπως η μέση ταχύτητα δικτύου, η ταχύτητα πορείας η ταχύτητα διαδρομής, ο κυκλοφοριακός φόρτος, τα διανυθέντα οχηματοχιλιόμετρα και ο βαθμός κορεσμού. Η ανάλυση γίνεται σε επίπεδο α) συνολικού δικτύου, β) επιλεγμένων οδικών τμημάτων και γ) επιλεγμένων διαδρομών. Τέλος, παρατίθενται τα συνολικά συμπεράσματα και διαμορφώνονται προτάσεις για περαιτέρω έρευνα τόσο γενικού ενδιαφέροντος, όσο και για την περιοχή μελέτης.
description: The present thesis is entitled “Sensitivity Analysis of Thessaloniki’s road network traffic conditions for different precipitation intensity scenarios, in VISUM”. It investigates the impact of different traffic assignment scenarios on the road network of the city center of Thessaloniki, by applying values of different precipitation intensity on each one. Speed-flow and flow-density functions are being used, which derive from the study entitled “Modeling the Effects of Rainfall Intensity on Traffic Speed, Flow, and Density Relationships for Urban Roads” by William H. K. Lam, M.Asce, Mei Lam Tam, Xinqing Cao, and Xiangmin L. These functions are used after their proper adaptation on Thessaloniki’s road network. Three different precipitation intensity scenarios resulting from variations in optimal speed and free flow speed, depending on the type of the road, as well as traffic capacity are produced, for every road axis of the case study. The calculated data is imported into the VISUM software, which conducts the traffic assignment for each alternative scenario.The results derive from the comparison of the three precipitation intensity scenarios to the base case scenario, which represents the traffic conditions without rainfall, and are analyzed with the use of indicators such as: mean speed, travel speed, running speed, flow, vehicle kilometers and saturation rate. The analysis is conducted in three levels: a) network level, b) selected link level and c) path level. Finally, the overall conclusions are presented and proposals for further research are formulated, not only on general interest, but also for the case study area.